*Melléklet a /2019.számú Képviselő-testületi határozathoz*

**MEGÁLLAPODÁS**

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03, képviseli: Domonyi László polgármester) (**a továbbiakban: Önkormányzat, Bérbeadó)**, másrészről a **TS GASTRO Kft.** (székhely: 2730 Albertirsa, Pesti út 32., cégjegyzékszám: 13-09-131262, adószám: 14893560-2-13, képviseli: Takács Zsolt ügyvezető) **(a továbbiakban: Bérlő) (a továbbiakban együttesen: Szerződő Felek)** között az alulírott napon és helyen, az alábbi feltételek szerint:

Előzmények

1. A Szerződő Felek rögzítik, hogy Kiskőrös Város Önkormányzata és a TS GASTRO Kft. között 2017. február 23. napján szerződés jött létre az Önkormányzat tulajdonában álló, Kiskőrös belterületi 2562. hrsz-on nyilvántartott, természetben 6200 Kiskőrös, Árpád utca 18. szám alatt lévő ingatlanban található 359 m2 alapterületű üzemi konyha és a hozzátartozó kiszolgáló és szociális helyiségek (a továbbiakban: Bérlemény) bérlete tárgyában. A bérleti szerződés 16. pontja alapján a TS-GASTRO Kft. havonta 400.000,-Ft + ÁFA bérleti díjat fizet az Önkormányzat részére. A bérleti szerződés 30. pontjában foglaltak szerint Szerződő Felek a beruházás elvégzéséről külön megállapodnak, a beruházás költsége a bérleti díj terhére elszámolható. Kiskőrös Város Képviselő-testülete a /2019. számú határozatával hozzájárult a felújítási munkák elvégzéséhez, ezért fentiekre figyelemmel Szerződő Felek az alábbiakban állapodnak meg:

1. Szerződő Felek rögzítik, hogy Bérlő a Bérleményben tetőszigetelés, nyílászáró csere, műgyanta burkolat, hűtőkamra és csatornarendszer korszerűsítés megnevezésű felújítási munkákat végez. A beruházás, felújítási munkák költsége 10.943.644,-Ft+ÁFA. A beruházás részletes költségvetését jelen megállapodás melléklete tartalmazza.
2. Bérlő az 1. pontban nevesített munkákat saját költségén végzi el.
3. Tekintettel arra, hogy Bérlő, Bérbeadó közétkeztetési feladatainak korszerű és színvonalas ellátása érdekében valósítja meg a beruházást, Szerződő Felek megállapodnak, hogy a beruházás 1. pontban rögzített számlával igazolt költségét a bérleti díjba beszámítja. Szerződő Felek rögzítik, hogy a beruházás, felújítás költségeinek esetleges emelkedése esetén is (ideértve a rendkívüli, a Szerződő Felek érdekkörén kívüli körülmények folytán előálló költségnövekedést is) a TS GASTRO Kft. beszámítási joga mindössze a bruttó 10.979.247,-Ft +ÁFA összegre terjed ki.
4. A beszámítás kezdő időpontja az az időpont, amikor az Önkormányzat mindenkori karbantartói és beruházási referense jegyzőkönyv felvételével igazolja, hogy a már elkészült beruházást a TS GASTRO Kft. a vonatkozó műszaki előírásoknak megfelelően valósította meg. A beszámítás mértéke havonta a bérleti díj 100%-a.
5. Szerződő felek megállapodnak abban, hogy a beszámításra tekintettel az értéknövelő beruházás Bérbeadó könyveiben kerül nyilvántartásra, a felújítási munkák befejezését követően jegyzőkönyv felvétele és dokumentáció átadása mellett.
6. Szerződő Felek rögzítik, hogy a beruházás, felújítás a közétkeztetési feladatok színvonalas ellátását nem veszélyeztetheti, a felújítási munkák időtartamára Bérbeadó Bérlő részére cserehelyiséget nem biztosít.
7. Szerződő Felek megállapodnak, hogy bármilyen, a jelen megállapodásból eredő, illetve azzal összefüggő közöttük felmerülő vitát békés úton tárgyalások révén kísérelnek meg rendezni. Ennek eredménytelensége esetére Felek kikötik – határkörtől függően – a Bérbeadó székhelye szerint illetékes járásbíróság illetékességét.
8. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezéseit kell alkalmazni.

A Szerződő Felek jelen megállapodást, mint akaratukkal mindenben megegyezőt, jóváhagyólag 4 példányban írták alá.

**Kiskőrös, 2019. január Albertirsa, 2019.**

**Kiskőrös Város Önkormányzata TS GASTRO Kft.**

**képviseletében: képviseletében:**

**Domonyi László Takács Zsolt**

**polgármester ügyvezető**

**Ellenjegyzem: Pénzügyileg ellenjegyzem:**

**dr. Turán Csaba Szlanka Pálné**

**jegyző pénzügyi osztályvezető**

**Melléklet:** költségvetés